paragraph_text: Film je priča o Stanleyju Ipkissu, službeniku banke u Edge Cityju, koji ima naviku da navečer gleda crtiće, a ujutro kasni na posao gotovo sat vremena. Jedne večeri, vraćajući se kući nakon propalog izlaska u elitni disko-klub Coco Bongo, pronalazi staru drvenu masku kako pluta na površini vode. Nakon što se vrati kući i stavi je na lice, pretvara se u superheroja s nevjerojatnim moćima. Međutim, nakon što opljačka banku u kojoj radi, postaje metom policije i kriminalca Doriana Tyrella, koji namjerava zavladati gradom i čiji su suradnici pokušali opljačkati istu banku u isto vrijeme.